ועדת הכלכלה, כנסת 25, פרוטוקול מספר 91, 2023-05-07 00:00

דוד ביטן: אני פותח את הישיבה

דוד ביטן:  הנושא, פרויקטים תחבורתיים לביצוע בתקציב 2023-2024

דוד ביטן:  ללא קשר, שזה דבר שאנחנו צריכים לטפל בו, הייתה פנייה של חבר הכנסת דנינו לקיים דיון בעניין הזה

דוד ביטן:  אז בבקשה, דנינו

שלום דנינו: מה שאנחנו מבקשים לעשות בדיון הזה, שתציגו לנו את הפרויקטים שנכנסו לביצוע בתקציב הנוכחי, 2024-2023, בעיקר כבישים, ואם אפשר להתחיל מהכבישים בנגב, בדרום, אני אודה לכם

שלום דנינו:  כולל כביש 6, כולל תאורות, כביש 40 המסוכן

שלום דנינו:  הוצאנו עבודה עם הממ"מ לפני חודשיים-שלושה, ולפני שבועיים נהרג הילד המתוק בן עשרה חודשים, שזה קורע את הלב

נעמה לזימי: ולפני יומיים שחר כהן נהרג

שלום דנינו: זה כביש שבאורכו הוא השני, מתחיל מכפר סבא ונגמר בצומת לוטן

שלום דנינו:  הוא מסוכן פי ארבעה מכל כביש אחר במדינת ישראל שמדורג ב-2

שלום דנינו: 3 בממוצע שלו

שלום דנינו:  אז חשוב לנו לדעת בעיקר איפה הכביש הזה עומד, איפה עומד כביש אילת

שלום דנינו:  קיימתי ישיבה עם חבר'ה שלכם לפני חודשיים והייתה לכם תוכנית טובה על כביש אילת, אז אני רוצה לדעת אם זה נכנס בתקציב

שלום דנינו:  ובסוף אם אתם יכולים להגיד לנו משהו על סך כל התקציבים שמושקעים בנגב, שאני קורא בכלכליסט שזה עומד על 0

שלום דנינו: 6, ובחבלים אחרים, גם יקרים לנו מאוד, עומדים על 2

שלום דנינו: 6

שלום דנינו:  אז אני רוצה לדעת את הפרמטרים ואת החוקיות ואת סדר העדיפויות שאתם עושים

שלום דנינו:  חשוב לנו היום לשמוע אתכם

דוד ביטן: מה הקריטריונים וסדרי העדיפויות? איך קבעתם שפה יהיה X ובמקום אחר Y?     

נעמה לזימי: אני אגיד ממש בקטנה, כי אני חושבת ששלום אמר את הדברים הכי עיקריים

נעמה לזימי:  לפני כיומיים נהרג באותו כביש אדם יקר, שחר כהן, שהיה פעיל מאוד באזור של מצפה רמון

נעמה לזימי:  ממש עצוב מה שקורה עם כבישי דמים שפשוט הם חורצי גורלות, ואפילו אסונות שיש בגללם לא מניעים לשינוי

נעמה לזימי:  כל אותם כבישים, שאני יודעת שחלקם תוקצבו בממשלה קודמת, האם אותן החלטות נגנזו או לא נעשו, ובאמת איך אנחנו פה מתקנים לא רק פערים בין פריפריה למרכז, אלא עיוותים שגובים חיים

נעמה לזימי:  אי אפשר תמיד להגיד שמתקצבים את הרשות הלאומית לבטיחות בדרכים אבל לא מתקצבים את התשתיות הלאומיות שהן חלק מאוד מרכזי במניעת קטל בכבישים

דוד ביטן: תמיד תקצבו את הכבישים האדומים

דוד ביטן:  זה חלק מתוכנית העבודה

דוד ביטן:  באותה הזדמנות שיש הדיון הזה, אני רוצה לדעת על המסלול האדום שמגיע לראשון

דוד ביטן:  משום מה הוא לא תקצב

דוד ביטן:  השרה אמרה לי שזה בגלל שעדיין לא הושלם התכנון

דוד ביטן:  יחד עם זה יש קווים אחרים שלא הושלם התכנון וכן תוקצבו

דוד ביטן:  העיתונות פנתה אליי ואמרה לי שהיא בדקה וזה המצב

דוד ביטן:  אם את רוצה, אני אמצא את המסלולים האלה

דוד ביטן:  אז לפי מה אתם קובעים איך ומה? אתם שיניתם את ההחלטות הקיימות ובעצם העברתם את זה למסלולים אחרים

דוד ביטן:  בבקשה

ולדמיר סימון: בוקר טוב

ולדמיר סימון:  אני אפתח וחברים שלי מהמשרד ימשיכו

ולדמיר סימון:  אני ממנהל תכנון ופיתוח תשתיות במשרד התחבורה

ולדמיר סימון:  בימים האלה אנחנו נמצאים בעיצומו של תהליך הכנת תוכנית עבודה לשנתיים הקרובות,  2024-2023, בדיוק בהתאם לעקרונות ודגשים ומדיניות השרה, כאשר עיקר הדגש הוא בהחלט טיפול בפרויקטים המשכיים, השקעה מאסיבית בפריפריה, פרויקטים מסילתיים, חיבור ישראל

ולדמיר סימון:  לא ידוע לנו שאיזשהו פרויקט לצורך העניין הוזנח או בוטל

ולדמיר סימון:  כל אותן החלטות ממשלה או פרויקטים שאושרו לביצוע ממשיכים בביצוע, כך שאני לא יודע מאיפה הכתבות ומאיפה המידע

ולדמיר סימון:  אנחנו בהחלט ממשיכים בקידום כל אותם הפרויקטים שביצועם החל בעבר, בממשלה זו או אחרת

ולדמיר סימון:  היום אנחנו בהחלט נמצאים בעיצומו של תהליך של סגירת תוכניות עבודה

ולדמיר סימון:  תכף חברים פה יציגו על בסיס מה, בתשובה לשאלה שנשאלה פה על ידי חבר הכנסת

דוד ביטן: אתה אומר שזה לא סופי

דוד ביטן:  עדיין אין החלטות סופיות?     

ולדמיר סימון: עדיין אין החלטות סופיות

ולדמיר סימון:  אנחנו נמצאים בטיוב תהליכי עבודה

ולדמיר סימון:  אנחנו בהחלט פועלים בהתאם למדיניות החדשה של השרה

ולדמיר סימון:  יש לנו עקרונות של תוכנית אסטרטגית שעל בסיסה אנחנו פועלים, ותכף אבנר ברק שיושב לצידי יציג לכם את עקרונות התוכנית האסטרטגית לדרכים, ואני כמובן לא אגזול את זה מזמנו, וזה מה שייתן לנו בסופו של דבר דגשים והכוונה מבחינת בניית התוכנית

ולדמיר סימון:  כמו שאמרתי, פריפריה, בטיחות, תחבורה ציבורית וקישוריות הם העקרונות הבסיסיים והדגשים החשובים ביותר שעומדים היום בבסיס בניית תוכנית העבודה

ולדמיר סימון:  למעשה זה אמור להיות תקציב דו-שנתי, אבל התוכניות שלנו רב-שנתיות לחומש הקרוב

דוד ביטן: לחומש או לתקציב הבא?     

ולדמיר סימון: פיתוח תשתיות דרכים ובכלל פיתוח תשתיות תחבורה הם פרויקטים רב-שנתיים

דוד ביטן: מה קורה בתקציב הזה?     

ולדמיר סימון: התקציב הנוכחי הוא חלק מהחומש הנוכחי

דוד ביטן: זה ברור לי

דוד ביטן:  אבל אתם מתחילים את כל הפרויקטים בחומש או רק חלק?     

ולדמיר סימון: יש לצורך העניין אפילו ארבעה סוגי פרויקטים

ולדמיר סימון:  יש פרויקטים המשכיים, כבר מתקיים ביצוע ואנחנו מתקדמים, יש פרויקטים חדשים לביצוע, ישנם פרויקטים שיתוקצבו לקידום תכנון וקידום זמינות כבר בחומש הקרוב, כדי שהבשילות שלהם תהיה מוכנה לביצוע

דוד ביטן: אני רוצה לדעת מה בתקציב הזה

דוד ביטן:  לפי מה קבעתם שזה יתחיל בתקציב הזה וזה יתחיל בחומש?     

ולדמיר סימון: תכף אבנר ייכנס לזה

דוד ביטן: מה עם כביש 40? הוא בתוך התקציב הזה? האם כבר החלטתם לגבי כביש 40?     

נעה סגל: כביש 40 הוא כביש שכבר לפי החלטת ממשלה משנה שעברה מתוקצב לתכנון בהתאם להחלטת ממשלה

נעה סגל:  עם הבשלות שלו נוכל גם להמשיך לבחון אותו

דוד ביטן: כמה זמן התכנון שלו יהיה?     

נעה סגל: זה יכול להיות סדר גודל שנה וחצי או שנתיים

דוד ביטן: זאת אומרת, זה לא יהיה בתקציב הזה

נעה סגל: התקציב בנוי משני אופנים

נעה סגל:  בתוך התקציב של 2024-2023 אנחנו כוללים גם את תוכנית החומש של 2027

נעה סגל:  אז זה יכול להיות או בתקציב של 2025 - - -     

דוד ביטן: אבל זה אחד הכבישים הכי מסוכנים במדינת ישראל, חוץ מכביש הערבה

דוד ביטן:  כביש הערבה אני מבין שזה עניין של מיליארדים אז כל הזמן דוחים את זה

דוד ביטן:  אבל בגדול כביש 40 זו לא השקעה כל כך גדולה, אפשר לעשות את זה כבר בתקציב הזה

דוד ביטן:  מה הבעיה? תכנון לא צריך לקחת שנה וחצי

נעה סגל: נלך לפי הסדר הכרונולוגי  ואבנר יסביר איך עשינו את כל התהליך כדי לבחור את התעדוף, וכמובן שכאשר יש משהו שהוא דחוף והוא צורך לאומי אז יודעים גם לשנות את סדרי העדיפויות

ניר ברקת: אני מאגף תכנון במשרד התחבורה

ניר ברקת:  אני באמת אדבר על המסגרת התכנונית האסטרטגית שמתוכה אנחנו גוזרים את הפרויקטים שאנחנו בסופו של דבר מתקצבים ומוציאים לביצוע, ומן הסתם הדגש על הכבישים

ניר ברקת:  מטעם משרד התחבורה יש לנו שלושה מטרות-על: הפחתת הגודש בדרכים, הפקקים שכולנו עומדים בהם כל יום, הפחתת התלות ברכב הפרטי שגם מובילה לגודש וגם בעינינו מובילה לאיזושהי פגיעה באיכות חיים למי שיכול אולי להשתמש באמצעים אחרים, אמצעי הסעת המונים כשייבנו

ניר ברקת:  אנחנו מעדיפים שישתמשו באמצעים האלה ופחות יהיו תלויים ברכב הפרטי, וכל זה מתוך מטרת העל השלישית שהיא להפחית את יוקר המחיה

ניר ברקת:  רכב פרטי יכול לעלות הרבה יותר משימוש בתחבורה ציבורית, למי שכמובן יכול להרשות לעצמו מבחינת הנסיעות שלו לנסוע בתחבורה ציבורית, וזה חלק מהמאמץ הגדול שאנחנו מובילים כעשור

שלום דנינו: איפה חיי אדם ובטיחות עומדים בסדר העדיפויות הזה?     

ניר ברקת: בכל תוכנית אסטרטגית, שעוד רגע אדבר על התוכנית האסטרטגית שלנו לדרכים, אנחנו משכללים גם את הבטיחות בדרכים

שלום דנינו: איך משקללים? נותנים לזה ערך של אחוז אחד ממאה?     

ניר ברקת: לא

ניר ברקת:  עוד מעט אגע בזה

ניר ברקת:  יש לנו כעיקרון מדדים אמיתיים שבאמצעותם אנחנו מודדים את החלופות השונות של כל תוכנית, את האפשרויות השונות, ובתוך זה בטיחות בדרכים מקבל ביטוי חזק ביותר, בטח בתוכניות הכבישים שלנו

דוד ביטן: מה קורה עם הכבישים האדומים? יש הרי רשימה של כבישים אדומים, מה ההשקעה שלכם בשנתיים הקרובות בכבישים אדומים יחסית לתקציב?     

ניר ברקת: אני מעדיף כרגע לסיים את המסגרת האסטרטגית של איך אנחנו מגיעים לבחור - - -      

שלום דנינו: אבל חשוב לנו להגיע לכבישים

שלום דנינו:  הזמן של הדיון הזה קצר

דוד ביטן: לא באנו לכאן לשמוע הרצאות

דוד ביטן:  כמה תקציב הפיתוח והתכנון והכול לשנתיים הקרובות?      

שלום דנינו: חברים, הכביש הזה, 40 לדוגמה, שהוא הכביש הכי מסוכן במדינת ישראל, יש בו הכי הרבה תאונות קטלניות, הוא מסוכן פי ארבעה מכל כביש

שלום דנינו:  זו שערורייה שהכביש הזה עד היום לא טופל

שלום דנינו:  ועכשיו אתם מספרים לנו על תכנון של שנה וחצי

ניר ברקת: אני אדבר ספציפית על כביש 40

דוד ביטן: אבל גם תענה על העניין שאמרתי לך

דוד ביטן:  בכבישים האדומים שיש במדינת ישראל רשימה של משטרת ישראל, מה סך התקציב, מה אחוז התקציב שמושקע השנה בתכנון פלוס ביצוע בשנתיים הקרובות? אתם רוצים חמש דקות הפסקה? חמש דקות הפסקה

דוד ביטן:  תנו לנו תשובה מדויקת

דוד ביטן:  אנחנו לא מוכנים לוותר

דוד ביטן:  מה גם שמה אמרתם הרגע? שעוד לא נסגר שום דבר

דוד ביטן:  אז אם לא נסגר שום דבר, אז אפשר לבקש שינויים של תוכנית העבודה

דוד ביטן:  תודה רבה, חמש דקות הפסקה

דוד ביטן: אני מחדש את הישיבה

נעה סגל: נתחיל בהסבר כללי על הבטיחות ונצלול פנימה למספרים שביקשתם

נעה סגל:  הבטיחות היא ללא ספק אחת מהמטרות הראשויות של המשרד והיא מובילה אותנו בהרבה מההחלטות

נעה סגל:  בתוך תקציב החומש הנוכחי אנחנו מתכננים להשקיע כמעט מיליארד שקלים רק בפרויקטים נקודתיים של בטיחות בצמתים הכי מסוכנים

דוד ביטן: מתוך כמה? כמה תקציב הפיתוח והתכנון?     

נעה סגל: סדר גודל של 30 מיליארד, שזה 3%

נעה סגל:  יש לנו בעצם כמעט מיליארד שקלים למוקדי סיכון, יש לנו עוד כחצי מיליארד שקלים לכשלים ברשת, שזה בא לתת מענה לנקודות שהן לא מוגדרות כמוקד סיכון ממש אבל הן כן עלולות להתפתח למוקד סיכון ויכולות להוות בעיה בהמשך

דוד ביטן: כביש 40 בפנים, חוץ מהתכנון שיהיה בעוד שנתיים?     

נעה סגל: נתת לנו גם חמש דקות, אז ממש ישבנו כאן כולם והגענו לתשובה

דוד ביטן: אבל מיליארד שקלים זה לא מספיק, אני מאוד מצטער

ד"ר עידית חנוכה: סליחה, חברים, שלחנו לכם מראש בקשות על הדברים הללו

נעה סגל: על כביש 40 לא קיבלנו, אבל נענה על כביש 40

ד"ר עידית חנוכה: נשלח

דוד ביטן: נתחיל מזה שהסכום שמוקצה לכבישים כאלה לא מספיק

נעה סגל: זה לא לכבישים כאלה, אני אחדד

דוד ביטן: נשמע רגע את המשטרה

ולדמיר סימון: כבוד היושב-ראש, אם אפשר ברשותך, תנו לנעה להשלים משפט

דוד ביטן: אבל לא באנו לשמוע הרצאות

דוד ביטן:  בסוף ניתן לכם

דוד ביטן:  המשטרה, בבקשה, מה קורה עם הכבישים האדומים, והאם מיליארד שקלים בתקציב לדעתך זה מספק?     

נעה סגל: שוב, מיליארד שקל זה לא לכבישים אדומים

נעה סגל:  יש לנו עוד מיליארדים רבים

דוד ביטן: אז למה?     

נעה סגל: זה מה שהסברתי, פשוט קטעת אותי

נעה סגל:  מיליארד השקלים הם רק למוקדי סיכון לצמתים בעייתיים

נעה סגל:   פרט לזה אנחנו משקיעים עוד מיליארדים בכבישים אדומים

נעמה לזימי: כמה מיליארדים?     

נעה סגל: כבר אגיד

נעה סגל:  אני אתן כמה דוגמאות

נעמה לזימי: אל תדברי בחידות, אל תבני ציפייה, פשוט תגידי את הנתונים

נעה סגל: הכול סבבה, אבל אם לא תתנו לי להשלים משפט אז לא נוכל להעביר שום נתון בשום דבר

נעה סגל:  כביש 90, אנחנו כבר ברגעים אלו משקיעים בו 410 מיליון שקלים שבעבודה, ואנחנו מתכננים להשקיע בו בחומש הקרוב עוד 450 מיליון שקלים

נעה סגל:  זה רק לכביש 90

דוד ביטן: בחומש

דוד ביטן:  אני מדבר על השנתיים הבאות

נעה סגל: בשנתיים הבאות

נעה סגל:  לא אמרתי חומש

נעה סגל:  בשנתיים הבאות

דוד ביטן: עם כל הכבוד, זה שאתם מעבירים אותי לחומש זה יפה

דוד ביטן:  אני רוצה לדעת כמה עכשיו

דוד ביטן:  בכבישים אדומים אנשים נהרגים כל יום ונפצעים כל יום

דוד ביטן:  להגיד לי בעוד חמש שנים אולי זה יהיה, זה לא מספק

נעה סגל: כבוד היושב-ראש, אני ממש אומרת מה קורה בשנתיים הקרובות

נעה סגל:  כל מה שציינתי עכשיו קורה בשנתיים הקרובות

נעה סגל:  כמעט מיליארד שקל לכביש 90

נעה סגל:  כביש 65, מקטע גולני-דוברת, שהוא גם מקטע שידוע לצערנו בתאונות הדרכים הרבות שלו, אנחנו משקיעים בו מיליארד ו-100 מיליון שקלים

נעה סגל:  ממש יוצא לביצוע בשנה הנוכחית

דוד ביטן: באילו שנות תקציב?     

נעה סגל: אמרתי, יוצא לביצוע בשנה הנוכחית

בועז טופורובסקי: שרת התחבורה כבר גזרה סרט בדוברת

נעה סגל: הוא יוצא לביצוע ממש בשנה הנוכחית

נעה סגל:  כביש 232, עוד כביש ידוע בתאונות הדרכים שלו ובעומסי התנועה שלו עקב תנועת משאיות גבוהה, השקענו בו כבר 120 מיליון שקל, אנחנו הולכים להשקיע בו בשנתיים הקרובות עוד 300 מיליון שקלים לשדרוג שלו

בועז טופורובסקי: מתוך כמה שצריך?     

נעה סגל: צריך עוד סדר גודל של 400, אנחנו כבר יותר מחצי בכביש ארוך וכבד

נעה סגל:  כביש 293, גם הוא כביש ידוע בתאונות דרכים וגם בעייתי, גם שם אנחנו הולכים להשקיע 650 מיליון שקלים בשנתיים הקרובות

נעה סגל:  לא רציתם את כל ההרצאה, אז אקצר

נעה סגל:  הכול תשובות קצרות

בועז טופורובסקי: יש סך הכול לנת"י את כל הכבישים האדומים, כולל גם כל הצמתים המסוכנים, כולל התקציב הכולל כדי לטפל בכולם, בכל הכבישים הקיימים

בועז טופורובסקי:  זה שבחדשים כבר לא הופכים אותם לאדומים זה משהו אחר

בועז טופורובסקי:  והתקציב הזה מחולק לתוכניות חומש

בועז טופורובסקי:  השאלה מה התקציב, כמה הולך להיות בשנתיים הקרובות וכמה הולך בתוכנית החומש, מתוך התקציב הכולל שנת"י העריכה

בועז טופורובסקי:  אם צריך 30 מיליארד ואתם מתקצבים 10 מיליארד אז ברור לנו כמה לא בתוכנית החומש

דוד ביטן: אני חשבתי לתומי שהכבישים האדומים צריכים להיות הראשונים בתור

נעה סגל: רק אחדד שההגדרה של כבישים אדומים היא לא הגדרה מוכרת

נעה סגל:  אולי החברים פה מהמשטרה יכולים לחזק את דבריי

נעה סגל:  אין רשימה של כבישים אדומים

בועז טופורובסקי: אני אביא לך את העבודה שעשו בנת"י

דוד ביטן: מה זה אין רשימה? אלף פעם קראתי בעיתון על רשימה

נעה סגל: זו פעם שנייה שאתה מדבר על העיתון, אז אולי זה לא מקור טוב

בועז טופורובסקי: יש נציג הרשות הלאומית לבטיחות בדרכים

נעה סגל: בבקשה, הרשות הלאומית לבטיחות בדרכים, תוכלו להתייחס לכבישים אדומים?     

דוד ביטן: אין כבישים אדומים במדינת ישראל?      

יעקב מזרחי: אנחנו לא מתייחסים לרשימה של כבישים אדומים

יעקב מזרחי:  אני יודע שבעבר היו רשימות כאלה של המשטרה

דוד ביטן: למה אתם לא מתייחסים? זה לא התפקיד שלכם ללחוץ?     

יעקב מזרחי: זה לא העניין שזה לא התפקיד שלנו

יעקב מזרחי:  אנחנו מטפלים במוקדי סיכון

יעקב מזרחי:  אנחנו יושבים יחד עם משרד התחבורה ועם גורמי סיכון

דוד ביטן: בסדר, אתם קוראים לזה מוקדי סיכון, נו באמת

נעמה לזימי: אני אגיד לך מה זה אומר, יו"ר הוועדה

נעמה לזימי:  זה אומר שכבישים אדומים זה המון כסף, אז אין סיבה עכשיו להילחם על מיליארדים, אז אנחנו נוגעים במה שמסביב

נעמה לזימי:  בעצם ממש לחטוא לתפקיד

נעמה לזימי:  לפעמים מניעת תאונות דרכים זה השקעה תקציבית, מה לעשות? לא הכול זה חינוך, טיפול במוקדי סיכון והכול

נעמה לזימי:  יש כבישים שהם מדממים, זאת המציאות בישראל

נעמה לזימי:  דווקא הרשות היא זו שאומרת: אנחנו הסרנו ידינו מכבישים אדומים? אין לי מה לומר, באמת

נעה סגל: חס וחלילה

דוד ביטן: הם לא קוראים להם כבישים אדומים

נעה סגל: אין הגדרה מה עונה בהגדרה

נעה סגל:  אנחנו יודעים בהחלט אילו כבישים הם מסוכנים

נעה סגל:  כביש 60, שעובר בשדרה ביו"ש, גם עוד מיליארד שקלים

דוד ביטן: המשטרה, התייעצו איתך בכלל בתוכנית הפיתוח הזאת? אין כבישים אדומים? אתם לא נלחמים עם משרד התחבורה על הכבישים האדומים?     

נעמה לזימי: זה שהעבירו את כל הכסף ליהודה  ושומרון לא מעניין אתכם שזה לא עובר לכבישים האדומים?      

ולדמיר סימון: כבוד היושב-ראש, זה לא נכון

ולדמיר סימון:  כמו שנעה אמרה, יש השקעה ישירה והשקעה עקיפה

שלום דנינו: איך אתם יכולים להגיד שזה לא נכון? נחזור על עצמנו ונגיד שכביש 40 הוא הכי קטלני, הוא פי ארבעה יותר מסוכן, ואתם אומרים: לא נכון

שלום דנינו:  אז איך לקחתם את זה בחשבון ב-20 השנים האחרונות?     

דוד ביטן: זה שאתם אומרים שם אחר זה לא אומר שאין כביש אדום

דוד ביטן:  אני כל הזמן יודע שיש רשימה כזאת

דוד ביטן:  המשטרה, אני רוצה לדעת מה יש לכם להגיד על זה

אילן גילאון: אני רמ"ד מחקר ומידע של אגף התנועה

אילן גילאון:  אני אחלק את התשובה לשניים, ברשותכם

אילן גילאון:  קודם כל, אנחנו עובדים לפי שטח טריטוריאלי, וכל יחידה טריטוריאלית מקבלת את מוקדי הסיכון שלה, או כבישים אדומים

אילן גילאון:  אנחנו לא משתמשים במינוח הזה, אנחנו משתמשים בכבישי מיקוד כי אנחנו ממקדים את היחידות שלנו לעבוד שם

דוד ביטן: יש רשימה כזאת?     

אילן גילאון: יש

דוד ביטן: מישהו במשרד התחבורה התייעץ אתכם?     

אילן גילאון: משרד התחבורה יושב עם מהנדס התנועה שלנו והם עובדים ביחד בצורה די צמודה עם חוות דעת שלנו הלוך וחזור, יחד עם משרד התחבורה

דוד ביטן: על מה, על פרויקטים שמשרד התחבורה מחליט לעשות, או אתה לוחץ על רשימה מסוימת? אתה עושה את זה או שאתה רק נותן חוות דעת לפרויקטים שהם רוצים לעשות בתוכנית החומש או בתוכנית הזאת?     

שלום דנינו: לדוגמה, אם המהנדס שלכם דיבר עם משרד התחבורה וזה קיבל ביטוי בכביש אילת, בכביש 40? בואו נדבר ספציפית על הכבישים

נעה סגל: התשובה היא כן, העבודה היא מאוד משותפת גם עם הרשות הלאומית לבטיחות בדרכים וגם עם המשטרה, שבאמת הרבה מהנתונים מגיעים מהם

נעה סגל:  אנחנו יושבים בוועדות משותפות ומקבלים החלטות ביחד

שלום דנינו: איך התקבלה החלטה לא לעשות ולא לטפל בכביש 40? והוא רק דוגמה

דוד ביטן: אחרי שנים הם מתכננים אותו עכשיו שזה ייקח שנה וחצי

דוד ביטן:  אם אומרים שנה וחצי, אני מבטיח לך שזה יותר משנתיים

דוד ביטן:  כך הולך התכנון במדינת ישראל

דוד ביטן:  חבל על הוויכוח, הסיפור הזה לא מקובל עלינו

דוד ביטן:  אני קורא להם כבישים אדומים, אתם קוראים לזה בשם אחר, אני לא מתווכח על המינוח

דוד ביטן:  זה דבר שצריך לבוא לידי ביטוי באופן מובהק בתקציב בסדרי עדיפויות

דוד ביטן:  אני לא רואה את זה בא, אני לא רואה את המשטרה שהיא לוחצת עליכם בעניין הזה

דוד ביטן:  אתם אומרים והם אומרים זה בסדר, המהנדס שלהם אומר א' או ב'

דוד ביטן:  זה תפקיד של ראש האגף שלכם, שאני מכיר אותו טוב, הוא גדל איתי בשכונה

דוד ביטן:  אני מעריך אותו מאוד, אבל התפקיד שלו הוא ללחוץ על העניין הזה, ואתם לא יכולים להתעלם מהדבר הזה ולהגיד שאתם עכשיו משקיעים בדברים אחרים

דוד ביטן:  זה צריך להיות מושקע

שלום דנינו: בדגש על פריפריה

דוד ביטן: אני לא אומר שתעשו הכול ביחד

דוד ביטן:  יש עוד דברים חשובים, אבל  זה מאוד מאוד חשוב

דוד ביטן:  אני מתפלא מאוד על האגודה של בטיחות בדרכים, שעם כל הכבוד אתם משתפים פעולה עם משרד התחבורה

דוד ביטן:  איזה מן דבר זה? אתם צריכים להיות בראש חוצות במלחמה הזאת, מה זאת אומרת? זו העבודה שלכם

שלום דנינו: הנגב צריך לראות את זה גם בהיבט של משילות, ומי שמסתובב בנגב רואה שיש לזה גם ההיבט הזה של מכוניות שיורדות לשוליים

דוד ביטן: כיוון שתוכנית העבודה שלכם לא הסתיימה ואתם דנים בה, לפי כל מיני דברים שהשרה אמרה או מה שאתם מחליטים, אז אנחנו נקיים ישיבה בשבוע הבא, נוספת, ותבואו מוכנים

דוד ביטן:  אנחנו לא נוותר לכם על העניין הזה

דוד ביטן:  זה לא אומר שאנחנו לא נאשר תקציב, זה לא איום, אבל התפקיד שלכם הוא קודם כל לטפל בכבישים האדומים

דוד ביטן:  יש לנו ועדת בטיחות בדרכים, אני מציע שהיא תטפל בזה מול משרד התחבורה

דוד ביטן:  להגיד שאין כבישים אדומים אלא יש גורמי סיכון, עליי זה לא מקובל

בועז טופורובסקי: אני רוצה ברשותך לחדד את הדברים

בועז טופורובסקי:  אני מכין אתכם לקראת הוועדה

בועז טופורובסקי:  אומנם אני לא עשרות שנים פה בכנסת, אבל אתם אומרים דברים שונים מכל מה שנאמר לי, ואני רוצה להגיד כל מיני דברים שאני ראיתי

בועז טופורובסקי:  קודם כל, בתקציב ובתוכנית החומש קשה להשיג נתונים

בועז טופורובסקי:  מדברים על שקיפות, אני ניסיתי להוציא וניסינו לדבר עם כל כך הרבה אנשים

דוד ביטן: אתה מבין למה אין שקיפות? כי הם עוד לא החליטו

דוד ביטן:  תמיד זה בעבודה, אז למה שיגידו לך?     

בועז טופורובסקי: אבל נראה מה אני אספתי, ותגידו לי, אולי טעיתי

בועז טופורובסקי:  יש 13

בועז טופורובסקי: 7 מיליארד שקלים בתוכנית החומש לפיתוח כבישים

בועז טופורובסקי:  כביש 40, המקטע מצומת טללים לעיר הבה"דים היה אמור להיכנס במקור לתוכנית החומש והייתה על זה הסכמה

בועז טופורובסקי:  כרגע מדברים על להוציא את זה ממנו

בועז טופורובסקי:  יש עוד כמה דוגמאות שהצלחתי לבדוק, אבל אני לא יודע את הכול

בועז טופורובסקי:  נתניה עד זכרון גם היה אמור להיות וירד

בועז טופורובסקי:  צומת אריאל, לעומת זה, עלה, היה אמור להיות נמוך בדירוג והוסיפו לזה דירוג

בועז טופורובסקי:  כביש 2 בעפולה ירד

בועז טופורובסקי:  סל בטיחות בדרכים הרלב"ד תחת ההנהלה החדשה – אומנם יש 200 מיליון שקלים לאשכולות, אבל היה 230 כאשר ועדת שיינין אמרה שצריך לפחות 400, ואנחנו מדברים על לפני 20 שנה

בועז טופורובסקי:  כביש 90, היו שלושה מקטעים שתוקצבו: קטורה-פארן, פארן-עין יהב, עין יהב-צומת הערבה

בועז טופורובסקי:  עכשיו מדובר רק על מקטע אחד, של נחל שיטה עד הערבה

בועז טופורובסקי:  בתוכנית הראשונה הפרויקט הראשון בתעדוף לקידום זמינות הוא במעלה אדומים עד אל-עזי

בועז טופורובסקי:  יש פרויקטים ייעודיים במעלה חומש בהתחייבות של 250 מיליון שקל עם תעדוף לביצוע

בועז טופורובסקי:  מיתוני תנועה, 125 מיליון שקלים לשנתיים, לוקחים מתוך זה 60 מיליון משבילי אופניים, כי אם אנחנו עוזרים למיתוני תנועה אז לא צריך מספיק שבילי אופניים

בועז טופורובסקי:  25% מסך הפיתוח הולך לכבישים ביהודה ושומרון, 25% מכל מדינת ישראל, כולל הערבה, כולל הנגב, כולל הצפון, כולל המרכז, הולך ליהודה ושומרון

בועז טופורובסקי:  הנגב, אזור קטן, הכבישים שם משודרגים טוב, לא צריך הרבה, רק 15% הולך לנגב

בועז טופורובסקי:  615 מיליון שקלים לכבישים מדרום לגדרה

בועז טופורובסקי:  וזה מה שהבנתי רק ההכנה לישיבה הזאת

דוד ביטן: זה 30 מיליארד

דוד ביטן:  650 מיליון זה לא 15%, אני מאוד מצטער

בועז טופורובסקי: זה 615 ממה שהצלחתי לברר

בועז טופורובסקי:  אז אשמח מאוד לקראת הדיון הבא, או אולי עכשיו אם היושב-ראש ייתן זמן, להבין מה קורה

בועז טופורובסקי:  הייתי קשוח גם עם הממשלה הקודמת

בועז טופורובסקי:  לא מעניין אותי כלום, מעניין אותי הצלת חיים בכבישים

בועז טופורובסקי:  אני לא רואה כאן בשורה לבטיחות בדרכים

דוד ביטן: אנחנו לא קובעים את סדרי העדיפויות, אנחנו המבקרים של משרד התחבורה

דוד ביטן:  זה התפקיד שלנו

דוד ביטן:  אני מבקש שראש אגף התנועה יבוא לישיבה הבאה, להגיד לו שאני ביקשתי

דוד ביטן:  למשטרה יש רשימה, ואני רוצה לדעת מה המשטרה עושה ואיך היא לוחצת על משרד התחבורה להשקיע דווקא בכבישים האלה

דוד ביטן:  דבר שני, תכינו לנו בבקשה בכתב את סדרי העדיפויות ואיך נקבעת החלוקה בתקציב הנוכחי בשנתיים הקרובות

דוד ביטן:  כביש 40, התכנון לא צריך לקחת יותר משנה והביצוע צריך להיות עוד בתקציב הזה

דוד ביטן:  אין שום טעם שהתכנון יימשך שנתיים בכביש 40

דוד ביטן:  תשקיעו, תנו יותר, תלחצו על הוועדות

דוד ביטן:  משרד התחבורה יכול ללחוץ על ועדות מחוזיות ועל ועדות ארציות לדברים האלה

דוד ביטן:  מה כבר יש בתכנון של כביש? יש פה הפקעות שצריך לעשות? אם יש הפקעות זה לוקח זמן, אבל אם אין הפקעות אז הביצוע צריך לקחת זמן, אבל התכנון בטח לא צריך לקחת זמן

דוד ביטן:  תכנון צריך לקחת בין חצי שנה לשנה

דוד ביטן:  מה כבר צריך לתכנן פה, איך הכביש זז? אחר כך הביצוע, כשיש הפקעות, זה יכול לקחת שנים, אבל בואו נתחיל ממשהו

נעה סגל: בגלל שאנחנו רוצים כביש שהוא כן בטיחותי, ויש פה בסוף גם צמתים שצריך להסדיר, אנחנו עושים כבר עבודות מקדימות על כביש 40

נעה סגל:  אנחנו באמת מודעים לבעיה שיש שם ובאמת רוצים לתת מענה

נעה סגל:  אז בכביש 40 יש צומת משאבי שדה, שממש הסתיים בה הטיפול, צומת טללים שתטופל כבר עכשיו וצומת - - -      

דוד ביטן: זה לא מספיק לנו

דוד ביטן:  תעשו שינויים בתוכנית שלכם

דוד ביטן:  דבר שני, כביש חווארה, שקראתי בתקשורת וגם השרה אמרה שהיה תקציב, והכביש העוקף ימנע את הבעיות הביטחוניות בכביש חווארה

דוד ביטן:  מה קורה עם הכביש הזה?     

נעה סגל: הכביש הוא בעבודות כרגע, לקראת צפי של סיום

נעה סגל:  יש שם כידוע בעיות ביטחוניות קשות שגם משפיעות על הפרויקט, שריפת כלים והפרעות בעבודות ופירוק של העבודות

נעה סגל:  יש שם אתגר מאוד גדול להשלים את העבודות, אבל חברת נתיבי ישראל עובדת שם בכל הכוח וצפויה להשלים את הביצוע

שלום דנינו: כל הפרויקטים שפורסמו בכלכליסט, התכנון שם כבר מושלם? עוקף אל-ערוב, הרחבת דרך אריאל-תפוח, בית אל, חוסאן אל-עזר, דרך מגרון קלנדיה, עוקף פונדוק, אלעזר הגוש, אלפי מנשה משתלות, בכל הכבישים האלה התכנון הושלם?     

נעה סגל: אבנר לא השלים את הדברים שלו, אבל כשאנחנו תעדפנו את הדברים לחומש אז לקחנו את הדברים שהם בשלים משני טעמים

שלום דנינו: אני שואל ספציפית, האם בצמתים האלה התכנון הושלם?     

נעה סגל: התכנון הסטטוטורי הושלם

שלום דנינו: מיליארד  ומשהו?     

דוד ביטן: הרבה  יותר

דוד ביטן:  רק כביש אחד זה כמעט מיליארד

דוד ביטן:  אתם אומרים שהכתבה לא נכונה? אז תן להם את הכתבה, שיעברו על זה גם כן

אליהו ברוכי: חיי אדם שם לא אמורים להיות פחות שווים

דוד ביטן: ממי מתוקצבת הבטיחות בדרכים, ממשרד התחבורה?     

נעה סגל: ממשרד התחבורה, וגם יש הפרויקט שציינתם, פרויקט האשכולות שבאמת הרלב"ד מתוקצבים בו

דוד ביטן: אם מתקצבים אותך אז אתה לא יכול להילחם במשרד התחבורה

נעה סגל: הם נלחמים בנו הרבה, אל תדאג

דוד ביטן: אתם גוף עצמאי?     

יעקב מזרחי: אנחנו רשות סטטוטורית שכפופה לשרה

יעקב מזרחי:  המנכ"ל שלנו כפוף לשרה

יעקב מזרחי:  אנחנו לא חלק מהמשרד

דוד ביטן: למה אתם כפופים לשרה? אתם צריכים להילחם לפתור את הבעיות של הבטיחות בדרכים, אתם לא צריכים להיות כפופים לשרה

בועז טופורובסקי: משילות

דוד ביטן: מה הקשר למשילות? הם צריכים לעשות מלחמה

דוד ביטן:  במקום זה הם חלק מהמשרד

דוד ביטן:  אני לא מבין את העניין הזה

נעה סגל: הם עדיין נלחמים

דוד ביטן: במה הם נלחמים, שבמקום להגיד כביש דמים הם אומרים כביש קצת בעייתי?     

יעקב מזרחי: יש לנו יוזמות כמו היוזמה שהייתה על כביש 90 שפנינו למשרד והצענו פתרון לטווח קצר יותר לצד הטיפול ארוך הטווח שעובדים עליו בימים האלה

דוד ביטן: הגוף שלכם לא צריך להיות כפוף לשרת התחבורה ולא למשרד התחבורה, הוא צריך להיות כפוף אולי למשרד ראש הממשלה

דוד ביטן:  זה משהו לא בריא שאתם שצריכים להילחם במשרד בימים האלה כדי שיתפקדו יותר  טוב, אתם צריכים להילחם איתם על תקציב

דוד ביטן:  מה התקציב שלכם, דרך אגב?     

יעקב מזרחי: התקציב של הרלב"ד הוא 70 מיליון שקל

דניאל שוורץ: אני מאגף התקציבים

דניאל שוורץ:  זה לא מדויק

דניאל שוורץ:  תקציב הרלב"ד השוטף הוא 70 מיליון שקל

דניאל שוורץ:  בנוסף לכך יש 120 מיליון שקל חדשים בתוכנית האשכולות, שכבר שנה שעברה תוקצבה ב-80, השנה תתוקצב בעוד 120 ובשנה הבאה בעוד 120, וכל הכסף הזה הוא כסף חדש, שלא היה בשנים קודמות

יעקב מזרחי: נכון מאוד

טופז פלד שטיינברג: גם בעניין מוקדי הסיכון שהם ביחד עם המשטרה, עם הרלב"ד, עם משרד התחבורה, ההחלטות מתקבלות ביחד על נושאי מוקדי הסיכון בהתאם לנתונים

דוד ביטן: אבל הוא צריך להילחם על התקציב שלו כל הזמן ואין לו היכולת להילחם במשרד התחבורה במקום שצריך

טופז פלד שטיינברג: זו ועדה שעובדת לפי מודלים שנקבעו ברלב"ד

טופז פלד שטיינברג:  המילה כביש אדום – בגלל שהאורכים של הכבישים כל כך משתנים אז בסופו של דבר יש איזשהו נרמול בשביל להבין את האזור

טופז פלד שטיינברג:  כי כביש של 100 ק"מ וכביש של 10 ק"מ, קשה להשוות בהם במילה כביש

דוד ביטן: אני מבקש שתגידו לנו בישיבה הבאה אילו שינויים עשיתם על מנת לדאוג יותר לכבישים האדומים האלה וממי אתם מורידים כתוצאה מכך

דוד ביטן:  אנחנו רוצים לדעת את סדרי העדיפויות וממי הפחתתם

דוד ביטן:  אנחנו חושבים שהבטיחות בדרכים לא צריכה להיות תחת משרד התחבורה

דוד ביטן:  זה צריך להיות תחת משרד ראש הממשלה, והם צריכים לבצע את ההתייעצות אתכם בלי שיש להם חרב של תקציב הראש

דוד ביטן:  אתם צריכים לעשות את העבודה, ולא נראה לי שאתם עושים את המלחמה כי אמרת בעצמך, אנחנו חושבים כמו משרד התחבורה

דוד ביטן:  חבל

דוד ביטן:  אנחנו נסיים את הישיבה, אין  טעם בישיבה הזאת יותר

דוד ביטן:  תכינו את עצמכם לישיבה הבאה לפי מה שביקשנו

שלום דנינו: סטטוס של כביש 6 שממשיך עד עיר הבה"דים, אני רואה את העמודים של הגשרים שאתם עושים מעל הכביש

בועז טופורובסקי: יש תקציב לצפון, צריך גם לדרום

שלום דנינו: רק להיות בטוח שזה מתוקצב וזה ממשיך ומתי זה נגמר

דוד ביטן: אולי אתם פותרים את הבעיה של הכבישים האדומים בזה שאנשים ייסעו יותר בתחבורה ציבורית ולא יהיו מכוניות על הכביש

שלום דנינו: או צובעים אותם בוורוד

נעה סגל: אלה שני מאמצים חשובים שאנחנו משקיעים בשניהם

דוד ביטן: אני מבקש מראש אגף התנועה שיהיה בישיבה הבאה, אם אפשר

שירי בכר מסאמי: 	אני מהתאחדות הקבלנים

דוד ביטן: מה זה קשור?     

שירי בכר מסאמי: בדיוק החלק שחסר כאן בדיון

דוד ביטן: שבכל פרויקט צריך לקחת בחשבון גם את הזרוע הביצועית? זה דווקא נלקח בחשבון

שירי בכר מסאמי: זה לא נלקח בחשבון

שירי בכר מסאמי:  ענף הבנייה נמצא היום באחת התקופות הקשות שלו, והדיון כאן מתמקד בשאלה לאן עובר כל תקציב

שירי בכר מסאמי:  סך העוגה היום נמצא בחסר משמעותי

שירי בכר מסאמי:  לפי הנתונים של משרד האוצר אתה אמור להיות בהשקעות של 45 מיליארד שקלים, היום אתה נמצא ב-41, וזה כדי לשמור על המעמד של ישראל לפי ה-OECD

דוד ביטן: בגלל זה משקיעים בתחבורה ציבורית, על מנת שלא הכול יהיה מכוניות פרטיות, וזה חלק מהעניין

שירי בכר מסאמי: הסך הוא סך לגבי כל התשתיות, ובסופו של יום אתה נמצא היום בחסר

שירי בכר מסאמי:  שלא לדבר על זה שענף הביצוע היום נמצא בהגדרת סיכון של 4

שירי בכר מסאמי: 4% לפי BDI, כשכל המשק עלה בסיכון של 2

שירי בכר מסאמי: 5%

שירי בכר מסאמי:  אין כאן התייחסות לכך שבסופו של יום אתה תוציא את הפרויקטים, ומי יבצע אותם

דוד ביטן: אני חושב שכן יש התייחסות

דוד ביטן:  לא יכול להיות שלא, כי כל הסכמי הגג, שזה רוב הבנייה במדינת ישראל, מתייחסים גם לבעיות התחבורתיות

שירי בכר מסאמי: הסכמי הגג מתייחסים לבעיות התחבורתיות

שירי בכר מסאמי:  אנחנו נמצאים בחסר משמעותי

דוד ביטן: בתוך הסכמי הגג יש התייחסות למה צריך לעשות לפי הגידול בבנייה

דוד ביטן:  לא הכול אפשר לעשות בשנה אחת

שירי בכר מסאמי: לא רק בהסכמי הגג, גם בדוחות הממשלתיים יש התייחסות לא מעטה לאיך צריך להוציא מכרז

שירי בכר מסאמי:  יחד עם זאת שום דבר לא מיושם בשטח

שירי בכר מסאמי:  יש לך צוות 2030 שמדבר על איך להוציא מכרז, סטנדרטיזציה שנמצאת באפס

נעה סגל: זה באמת נכון

נעה סגל:  ברגע שרוצים להגדיל יחידות דיור אנחנו עושים בה"ת, בדיקת היתכנות תחבורתית

שירי בכר מסאמי: תסתובבי בשטח

נעה סגל: אני גם מסתובבת בשטח, ובסוף יש ממש הגבלות על שיווק יחידות הדיור

נעה סגל:  אנחנו רואים שיש התניות שעד שהן לא ממולאות אי אפשר להתקדם לשיווק יחידות

שירי בכר מסאמי: אלה הדירות שכבר מאוכלסות

שירי בכר מסאמי:  אנחנו רואים האטה

חסיה דרורי: אנחנו מהשלטון המקומי מצטרפים לטענה הזאת

חסיה דרורי:  יש בעיה משמעותית בקידום תשתיות תחבורתיות למרות הסכמי גג שנחתמים

נעה סגל: יש לנו עוד מענה

דוד ביטן: אבל כל הרשויות במרכז לוחצות על התחבורה הציבורית, הקו האדום, הקו הסגול

שירי בכר מסאמי: זה לא יפתור

שירי בכר מסאמי:  ולא רק שזה לא  יפתור, אנחנו נמצאים בחסר ואין התייחסות לאיך המכרזים האלה יוצאים ומבוצעים

חסיה דרורי: לוחצים על הרשויות לשווק, אבל בפועל פרויקטי התחבורה מתמהמהים, מתעכבים משמעותית מאוד

חסיה דרורי:  רואים את זה מקרה אחרי מקרה

שירי בכר מסאמי: מכרזים יוצאים בחסר משמעותי והענף קורס

דוד ביטן: משקיעים הרבה מאוד כסף ברכבות, וזה צריך לבוא על חשבון משהו

ולדמיר סימון: כבוד היושב-ראש, בסופו של דבר הצריכה מאוד מוגבלת

ולדמיר סימון:  יש לנו מה שנקרא השקעת תחבורה ישירה, יש לנו הפתרונות לדיור שגם הם מקבלים ביטוי בתוך התקציב

ולדמיר סימון:  ייתכן מאוד שבעולם אידיאלי היינו משקיעים אחרת, אבל אנחנו מחויבים גם לדיור

שירי בכר מסאמי: הדיון חייב לקחת חלק בחשבון בביצוע

שלום דנינו: אני רוצה להוסיף עוד מילה, אדוני היושב-ראש

שלום דנינו:  יקרים שלי, הגודש שאתם לוקחים אותו כפרמטר מרכזי יחיה איתנו לעד פה במרכז

שלום דנינו:  תמיד יהיה צפוף תל אביב-ירושלים

שלום דנינו:  אם יש לנו סיכוי לפיזור אוכלוסין, לפיתוח של מטרופולין בנגב ובגליל, זה רק דרך הכלים של פיתוח חברתי, שזה כבישים, רכבת, חשמול הרכבת, דווקא לדרום

שלום דנינו:  תשברו כבר את הכלים ואת הנוסחה הזאת של עלות-תועלת, איפה יהיו לנו יותר נוסעים

שלום דנינו:  במאה ה-18 באיטליה הבינו את זה מהר מאוד, הם פרסו רכבות למקומות שלא גר בהם איש, כי הם הבינו שברגע שיש לשם רכבת, ברגע שיש לשם כביש, התושבים יבואו לגור שם, וזה הכרחי

שלום דנינו:  האוכלוסייה של מדינת ישראל הולכת להיות מוכפלת עד 2050 פי שניים

שלום דנינו:  כל מה שבנינו פה, צריך לבנות עוד פעם

שלום דנינו:  אתם לא תעמדו בקצב של תל אביב-ירושלים

שלום דנינו:  חייבים להסיט את כל התקציבים

שלום דנינו:  אני רואה פה בכתבה, 0

שלום דנינו: 6 נגב, ובמקומות אחרים 25

נעה סגל: זה לא נכון, אני מצטערת

נעה סגל:  בכתבה הזאת הנתון לא נכון

דוד ביטן: תן לה צילום מזה, שתגיד לנו בפעם הבאה אם זה נכון או לא

נעה סגל: בשמחה

שלום דנינו: אבל כל המחשבה צריכה לזוז

שלום דנינו:  כביש 6, עוד נתיב

שלום דנינו:  יש רק שניים

דוד ביטן: מכיוון שיש לנו חוק ההסדרים השבוע לא נוכל להמשיך את זה

דוד ביטן:  בשבוע הבא נקיים ישיבה ותבואו מוכנים

דוד ביטן:  אתם יכולים להגיד לנו שאתם לא מסכימים לטפל בכבישים האדומים, אין בעיה

נעה סגל: אנחנו ממש מטפלים בהם

דוד ביטן: אבל אני חושב שסדרי העדיפויות צריכים לקחת את זה בחשבון בצורה רצינית

דוד ביטן:  פעם אחת ולתמיד תכו בברזל

דוד ביטן:  אנשים נהרגים

דוד ביטן:  זה גם לא בסדר שאנשים נהרגים ונפצעים, זה גם מעמיס על המשק את כל הנושא הזה של הטיפולים, של הביטוחים, של הקצבאות

דוד ביטן:  צריכים לטפל בזה פעם אחת ולתמיד

דוד ביטן:  עם כל הכבוד לכל המקומות האחרים, זה הדבר הראשון לדעתי שצריך לטפל

דוד ביטן:  אני לא אומר שהנגב לא חשוב, אבל זה הנושא העיקרי שצריך לקחת אותו בחשבון

דוד ביטן:       תודה רבה

דוד ביטן:  הישיבה הסתיימה